Сорокопудовы

Сорокопудовы (Laniidae) є родина рахуюча коло 30 видів малых співаків дїленых до трёх родів. Найчісленїшым є род Lanius, котрого одборна назва походить з латиньской назвы про мясарья, што одказує на їх тіпічне справованя ся - здїваня уловеной стравы в подобі інсекту, малых пташків ці ссавцїв на терня кряків, де їх собі складують на пізнїшы часы і потім ся к ним вертають. Очівісно то але роблять лем куртодобо і не повнить подобну функцію, як наприклад підземны склады, якы знаме у мыш.

Сорокопудовы суть малы пташкы із сиво, буро, чорно ці біло фарбеным пірём, дакотры виды але можуть досяговати розміру аж 50 цм. Їх дзёбакы суть на кінцї мірно огнуты подобно як у хищів.

Обывають одкрыты країны з кряками на великій теріторії Европы, Азії, Африкы а в подобі двох представителїв і Северной Америкы.

 Референції 

Катеґорія:Сорокопудовы